Laba diena,

Šiandien startuoja skatinamoji finansinė priemonė „Paskolos turizmo ir viešojo maitinimo paslaugų teikėjams“. Iš priemonės lėšų teikiamos lengvatinės paskolos:

1. kelionių organizatoriams jų atsiskaitymui su turistais už dėl COVID-19 protrūkio neįvykusias keliones;
2. apgyvendinimo paslaugų teikėjams, teikiantiems klasifikuojamąsias apgyvendinimo paslaugas, bei viešojo maitinimo paslaugas teikiantiems verslo subjektams, būtinųjų išlaidų finansavimui.

Paraiškų teikimas organizuojamas kvietimu ir jis paskelbtas viešai „Invegos“ interneto svetainėje <https://invega.lt/lt/kvietimas-teikti-paraiskas-pagal-skatinamaja-finansine-priemone-paskolos-turizmo-ir-viesojo-maitinimo-paslaugu-teikejams/>

**Kviečiame susipažinti su sąlygomis, įsivertinti galimybes gauti paskolą, ir rengti dokumentus, kurie reikalingi teikiant paraiškas.**

**Pagrindinės paskolų sąlygos kelionių organizatoriams**:

1. paskolos sutartis gali būti pasirašyta ne vėliau kaip 2020 m. gruodžio 31 d.;
2. vienas paskolos gavėjas gali gauti vieną paskolą;
3. paskolos lėšos turi būti išmokamos paskolos gavėjui ne vėliau kaip per 3 mėn. po paskolos sutarties sudarymo ir bet kuriuo atveju ne vėliau kaip 2021 m. kovo 31 d.;
4. paskolos gavėjas per 30 darbo dienų privalo pervesti lėšas atitinkamiems turistams ir per 10 darbo dienų pateikti paskolos panaudojimą pagal paskirtį pagrindžiančią informaciją „Invegai“;
5. paskola turi būti pradėta grąžinta praėjus 6 arba 12 mėnesiams (priklausomai nuo paskolos sumos) po paskolos sutarties sudarymo dienos;
6. maksimali galima paskolos trukmė - 72 mėnesiai;
7. paskolos iki 1 mln. Eur sumos suteikiamos be paskolos užtikrinimo priemonių. Paskolos užtikrinimo priemonės taikomos tai paskolos daliai, kuri viršija 1 mln. Eur sumą;
8. didžiausia paskolos suma negali viršyti:
9. 25 procentų paskolos gavėjo 2019 m. apyvartos, arba
10. dvigubos paskolos gavėjo darbuotojams priskaičiuotos darbo užmokesčio su mokesčiais, įskaitant privalomojo socialinio draudimo ir sveikatos draudimo įmokas, sumos per metus. Jei paskolos gavėjas veiklą vykdė 2019 m. ir anksčiau, darbo užmokesčio su mokesčiais suma nustatoma pagal 2019 m. faktinius duomenis. Tais atvejais, kai paskolos gavėjas pradėjo veiklą po 2019 m. sausio 1 d., paskolos suma negali viršyti numatomos darbo užmokesčio su mokesčiais sumos, išmokėtinos per pirmuosius dvejus jo veiklos metus, apskaičiuotos remiantis iki 2020 m. kovo 16 d. buvusiais darbo užmokesčio duomenimis (*šis kriterijus vertinamas tik paskolos gavėjo prašymu ir šiuo atveju paskolos gavėjas turi pateikti pagrindžiančius dokumentus šiai sumai apskaičiuoti*), tačiau

visais atvejais paskolos suma vienam Paskolos gavėjui negali viršyti:

a) 3 mln. Eur; ir

b) paskolos gavėjo paraiškos dėl paskolos gavimo pateikimo metu turėtos draudimo įmonės prievolių įvykdymo laidavimo draudimo ir (ar) finansų įstaigos suteiktos finansinės garantijos sumos, tuo atveju, jei paskolos gavėjo prievolių įvykdymo užtikrinimas yra nustatytas pagal LR Turizmo įstatymo 12 straipsnio 1 dalį;

1. paskolos dydis apskaičiuojamas pagal paskolos gavėjo paraiškos dėl paskolos suteikimo pateikimo metu turimą grąžinti sumą turistams už dėl COVID-19 protrūkio neįvykusias keliones, t. y. kelionės, kurių organizuotos turistinės kelionės sutartys sudarytos iki 2020 m. kovo 16 d. ir kurios turėjo būti vykdomos nuo 2020 m. vasario 1 d.;
2. Paskolos palūkanos:

Fiksuota metinė palūkanų norma paskoloms priklausomai nuo paskolos trukmės yra:

|  |  |  |  |
| --- | --- | --- | --- |
| Paskolos gavėjo statusas | Paskolos trukmė iki 12 mėnesių (imtinai) | Paskolos trukmė nuo 13 mėnesių iki 36 mėnesių (imtinai) | Paskolos trukmė nuo 37 mėnesių iki 72 mėnesių (imtinai) |
| SVV subjektas | 0,1 procento | 0,19 procento | 0,69 procento |
| Didelė įmonė | 0,19 procento | 0,69 procento | 1,69 procento |

**Įvertinkite ar:**

1. kelionių organizatorius turi galiojantį kelionių organizatoriaus pažymėjimą. *Šis atitikimas reikalavimui bus vertinamas pagal viešai prieinamą informaciją Valstybinės vartotojų teisių apsaugos tarnybos interneto svetainėje;*
2. kelionių organizatorius veikia Lietuvos Respublikoje t. y. kuria darbo vietas Lietuvos Respublikoje, ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą;
3. Įmonių grupė, kuriai priklauso paskolos gavėjas, ir paskolos gavėjas 2019 m. gruodžio 31 d. nebuvo laikomi sunkumų patiriančiais, kaip tai apibrėžta 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (toliau – Reglamentas Nr. 651/2014) 2 straipsnio 18 punkte arba 2019 m. gruodžio 31 d. Įmonių grupė, kuriai priklauso paskolos gavėjas, ir paskolos gavėjas buvo patiriantys sunkumų, kaip tai apibrėžta Reglamento Nr. 651/2014 2 straipsnio 18 punkte, tačiau paraiškos pateikimo metu nėra laikomi sunkumų patiriančiais. *Paskolos gavėjas turi pagrįsti dokumentais, pateikdamas 2020 m. tarpinės finansinės atskaitomybės už paskutinį praėjusį ketvirtį arba mėnesio, ėjusio prieš paraiškos pateikimą, paskutinę dieną dokumentus ir, jei per laikotarpį nuo 2020 m. sausio 1 d. iki paraiškos pateikimo dienos įvyko nuosavybės struktūros (kapitalo, akcijų priedų, perkainojimo rezervų, rezervų) pokyčių, – dokumentus, pagrindžiančius šiuos pokyčius (sukauptų nuostolių padengimo, kapitalo padidinimo apmokėjimo, turto vertinimo ir (arba) kitus susijusius dokumentus). Verslininkas laikomas sunkumų patiriančiu, jei jam yra pradėta fizinio asmens bankroto procedūra.* *Įsivertinti ar įmonė yra sunkumų patirianti, jums padės ši nuoroda* [*https://invega.lt/lt/covid-19/kas-yra-sunkumu-patirianti-imone/*](https://invega.lt/lt/covid-19/kas-yra-sunkumu-patirianti-imone/)*, taip pat Jūsų patogumui pateiktos skaičiuoklės sunkumų patyrimui įvertinti: MVĮ atveju:* [*https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-mvi/*](https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-mvi/) *ir didelės įmonės atveju:* [*https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-di/*](https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-di/)*;*
4. Kelionių organizatorius atitinka minimalius Lietuvos Respublikos mokesčių administravimo įstatymo 401 straipsnyje nustatytus patikimų mokesčių mokėtojų kriterijus. *Atitikimas šiam reikalavimui vertinamas pagal viešai paskelbtą Valstybinės mokesčių inspekcijos informaciją;*
5. juridinio asmens atveju, jam nėra iškelta nemokumo byla ir (ar) jis nėra restruktūrizuojamas pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos restruktūrizavimo įstatymą arba, fizinio asmens atveju, jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą. *Atitikimas reikalavimui vertinamas pagal viešai prieinamus valstybinių registrų duomenis*;
6. paraiškos dėl paskolos gavimo pateikimo metu įmonių grupė, įskaitant paskolos gavėją, yra pateikusi VĮ „Registrų centras“ 2019 m. finansinių ataskaitų rinkinį, kuriame būtų detaliai atskleista nuosavo kapitalo sudėtis. Šis reikalavimas netaikomas verslininkams ir toms įmonių grupės įmonėms, kurios yra įsteigtos nuo 2020 m. sausio 1 d.;
7. kelionių organizatorius nėra gavęs neteisėtos pagalbos, kuri Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, teisės aktuose nustatyta tvarka.

**Taip pat paruoškite:**

1. Jei kelionių organizatorius yra SVV subjektas – kartu su paraiška reikės pateikti SVV subjekto statuso deklaraciją. *Paaiškinimus kaip pildyti SVV subjekto deklaraciją rasite čia* [*https://invega.lt/lt/covid-19/kaip-deklaruoti-svv-subjekto-statusa/*](https://invega.lt/lt/covid-19/kaip-deklaruoti-svv-subjekto-statusa/)*, jei kelionių organizatorius didelė įmonė – SVV subjekto deklaracijos pildyti nereikės, užteks patvirtinimo, kad Paskolos gavėjas yra didelė įmonė;*
2. Kartu su paraiška dėl paskolos suteikimo turi būti pateikiama informacija apie neįvykdytas turistines keliones, už kurias paskolos gavėjas turi grąžinti lėšas turistams, nes turistai atsisakė kuponų už neįvykusias turistines keliones LR Turizmo įstatymo nustatytomis sąlygomis. *Reikia pateikti: organizuotų turistinių kelionių sutarčių numerius, jų sudarymo datą, kelionių organizatoriaus grąžintiną sumą, kiekvienos neįvykusios kelionės datą (buvusios pradinėse organizuotų turistinių kelionių sutartyse) ir kelionės kryptis (nurodoma šalis ir miestas).*
3. Taip pat reikia pateikti verslo planą, kuriame, be kita ko, būtų trumpai aprašytas vykdomas verslas, esama ir prognozuojama finansinė būklė (turimi ir būsimi finansiniai ištekliai ir siūlymas dėl užtikrinimo priemonių (jei taikoma), esama ir prognozuojama finansinė būklė.
4. Kartu su paraiška turi būti pateikti pinigų srautų istoriniai ir prognozuojami duomenys (*excel forma, pridedama prie laiško).*

**Pagrindinės paskolų sąlygos apgyvendinimo paslaugų teikėjams, teikiantiems klasifikuojamąsias apgyvendinimo paslaugas, ir verslo subjektams, teikiantiems viešojo maitinimo paslaugas:**

1. Paskolos, teikiamos apgyvendinimo paslaugų teikėjui, teikiančiam klasifikuojamąsias apgyvendinimo paslaugas, kuris yra SVV subjektas arba didelė įmonė, o paskolų teikiamų viešojo maitinimo paslaugas teikiančių įmonių atveju – didelė įmonė ir kurios pagrindinė veikla pagal Lietuvos statistikos departamento skelbiamą ekonominės veiklos rūšių klasifikatorių yra Restoranų ir pagaminto valgio teikimo veikla (561000);
2. paskolos paskirtis - būtiniausioms paskolos gavėjo apyvartinėms lėšoms finansuoti;
3. paskolos sutartis gali būti pasirašyta ne vėliau kaip 2020 m. gruodžio 31 d.;
4. vienas paskolos gavėjas gali gauti vieną paskolą;
5. paskolos lėšos išmokamos paskolos gavėjui dalimis kiekvieną ketvirtį (kas 90 kalendorinių dienų) pagal suderintą su paskolos gavėju grafiką ir ne vėliau kaip 2021 m. kovo 31 d.;
6. paskolos lėšomis negali būti apmokamos šios išlaidos:
7. finansavimas negali būti skirtas išsimokėti dividendus, mažinti kapitalą išmokant lėšas dalyviams, supirkti savas akcijas ar atlikti kitokius mokėjimus iš kapitalo Paskolos gavėjo dalyviams, taip pat negali būti skirtas grąžinti arba suteikti paskolas paskolos gavėjo dalyviams;
8. finansavimas negali būti panaudotas perfinansavimui, t. y. paskolos gavėjo turimų įsipareigojimų finansų įstaigoms išankstiniam grąžinimui ar refinansavimui, taip pat įsipareigojimams kitiems asmenims pagal paskolos arba kreditavimo sutartis grąžinti anksčiau nei pagal nustatytą grafiką;
9. finansavimas negali būti skirtas investicijoms (įskaitant ir rekonstrukciją)
10. paskola turi būti pradėta grąžinta ne vėliau kaip praėjus 12 mėnesių po paskolos sutarties sudarymo dienos;
11. maksimali galima paskolos trukmė - 72 mėnesiai;
12. paskolos iki 1 mln. Eur sumos suteikiamos be paskolos užtikrinimo priemonių. Paskolos užtikrinimo priemonės taikomos tai paskolos daliai, kuri viršija 1 mln. Eur sumą;
13. didžiausia paskolos suma negali viršyti:
14. 25 procentų paskolos gavėjo 2019 m. apyvartos, arba
15. dvigubos paskolos gavėjo darbuotojams priskaičiuotos darbo užmokesčio su mokesčiais, įskaitant privalomojo socialinio draudimo ir sveikatos draudimo įmokas, sumos per metus. Jei paskolos gavėjas veiklą vykdė 2019 m. ir anksčiau, darbo užmokesčio su mokesčiais suma nustatoma pagal 2019 m. faktinius duomenis. Tais atvejais, kai paskolos gavėjas pradėjo veiklą po 2019 m. sausio 1 d., Paskolos suma negali viršyti numatomos darbo užmokesčio su mokesčiais sumos, išmokėtinos per pirmuosius dvejus jo veiklos metus, apskaičiuotos remiantis iki 2020 m. kovo 16 d. buvusiais darbo užmokesčio duomenimis (*šis kriterijus vertinamas tik paskolos gavėjo prašymu ir šiuo atveju paskolos gavėjas turi pateikti pagrindžiančius dokumentus šiai sumai apskaičiuoti*), tačiau
16. visais atvejais paskolos suma vienam paskolos gavėjui negali viršyti 3 mln. Eur ;
17. paskolos dydis apskaičiuojamas pagal paskolos gavėjo pateiktą informaciją apie jau patirtas nuo 2020 m. kovo 16 d. (jei paskolos gavėjas jau yra gavęs finansavimą pagal skatinamąją finansinę priemonę „Paskolos labiausiai nuo COVID-19 nukentėjusiems verslams“ paskolos dydis apskaičiuojamas pagal paskolos gavėjo planuojamas patirti išlaidas nuo 2020 m. rugpjūčio 1 d.) ir planuojamas patirti išlaidas darbuotojų darbo užmokesčiui (išskyrus tą darbo užmokesčio dalį, kurią Paskolos gavėjui mokėdama subsidijas kompensavo ar gali kompensuoti valstybė), transporto ir kitų paslaugų pirkimui, nekilnojamo turto nuomai (išskyrus mokėtiną nuomos mokestį su paskolos gavėju susijusiems asmenims ir tas išlaidas, kurias Paskolos gavėjui kompensuoja valstybė pagal priemonę „Dalinis nuomos mokesčio kompensavimas labiausiai nuo COVID-19 nukentėjusioms įmonėms“), turto išlaikymo išlaidoms, kitų gautų paskolų įmokų mokėjimui pagal paskolų grąžinimo grafikus (išskyrus tokius paskolos įmokų mokėjimus, kai viena įmoka grąžinamas visas paskolos likutis ar daugiau nei 50 proc. visos gautos paskolos sumos), kuriuos paskolos gavėjas sudarė su finansuotoju iki paraiškos dėl paskolos suteikimo pateikimo dienos, avansinių mokėjimų (jų dalies) grąžinimui pagal atšauktus užsakymus (apgyvendinimo paslaugų teikėjų, teikiančių klasifikuojamąsias apgyvendinimo paslaugas, atveju), komunalinių paslaugų išlaidoms ir visoms kitoms paskolos gavėjo būtinosioms administracinėms išlaidoms, kurios bus patirtos siekiant išlaikyti darbo vietas ir tęsti paskolos gavėjo veiklą, padengti. Aiškumo dėlei, finansuojamos tik tos paskolos gavėjo išlaidos, kurios bus patiriamos pinigais, nefinansuojant amortizacinių atskaitymų, atidėjinių, šalių susitarimais atidėtų mokėjimų ar kitų nepiniginių išlaidų. Į prašomą paskolos sumą negali būti traukiamos išlaidos, kurios finansuojamos kitomis priemonėmis, kurios įgyvendinamos vadovaujantis Komunikatu;
18. Paskolos palūkanos:

Fiksuota metinė palūkanų norma paskoloms priklausomai nuo paskolos trukmės yra:

|  |  |  |  |
| --- | --- | --- | --- |
| Paskolos gavėjo statusas | Paskolos trukmė iki 12 mėnesių (imtinai) | Paskolos trukmė nuo 13 mėnesių iki 36 mėnesių (imtinai) | Paskolos trukmė nuo 37 mėnesių iki 72 mėnesių (imtinai) |
| SVV subjektas | 0,1 procento | 0,19 procento | 0,69 procento |
| Didelė įmonė | 0,19 procento | 0,69 procento | 1,69 procento |

**Įvertinkite ar:**

1. Paskolos gavėjas turi galiojantį apgyvendinimo paslaugų klasifikavimo pažymėjimą (paskolų, teikiamų klasifikuojamų apgyvendinimo paslaugų teikėjų atveju). *Šis atitikimas reikalavimui bus vertinamas pagal viešai prieinamą informaciją Valstybinės vartotojų teisių apsaugos tarnybos interneto svetainėje;*
2. Paskolos gavėjas veikia Lietuvos Respublikoje t. y. kuria darbo vietas Lietuvos Respublikoje, ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą;
3. Įmonių grupė, kuriai priklauso paskolos gavėjas, ir paskolos gavėjas 2019 m. gruodžio 31 d. nebuvo laikomi sunkumų patiriančiais, kaip tai apibrėžta 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (toliau – Reglamentas Nr. 651/2014) 2 straipsnio 18 punkte arba 2019 m. gruodžio 31 d. Įmonių grupė, kuriai priklauso paskolos gavėjas, ir paskolos gavėjas buvo patiriantys sunkumų, kaip tai apibrėžta Reglamento Nr. 651/2014 2 straipsnio 18 punkte, tačiau paraiškos pateikimo metu nėra laikomi sunkumų patiriančiais. *Paskolos gavėjas turi pagrįsti dokumentais, pateikdamas 2020 m. tarpinės finansinės atskaitomybės už paskutinį praėjusį ketvirtį arba mėnesio, ėjusio prieš paraiškos pateikimą, paskutinę dieną dokumentus ir, jei per laikotarpį nuo 2020 m. sausio 1 d. iki paraiškos pateikimo dienos įvyko nuosavybės struktūros (kapitalo, akcijų priedų, perkainojimo rezervų, rezervų) pokyčių, – dokumentus, pagrindžiančius šiuos pokyčius (sukauptų nuostolių padengimo, kapitalo padidinimo apmokėjimo, turto vertinimo ir (arba) kitus susijusius dokumentus). Verslininkas laikomas sunkumų patiriančiu, jei jam yra pradėta fizinio asmens bankroto procedūra.* *Įsivertinti ar įmonė yra sunkumų patirianti, jums padės ši nuoroda* [*https://invega.lt/lt/covid-19/kas-yra-sunkumu-patirianti-imone/*](https://invega.lt/lt/covid-19/kas-yra-sunkumu-patirianti-imone/)*, taip pat Jūsų patogumui pateiktos skaičiuoklės sunkumų patyrimui įvertinti: MVĮ atveju:* [*https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-mvi/*](https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-mvi/) *ir didelės įmonės atveju:* [*https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-di/*](https://invega.lt/lt/covid-19/kas-yra-sunkumu-patirianti-imone/sunkumu-vertinimo-skaiciuokle-di/)*;*
4. Paskolos gavėjas atitinka minimalius Lietuvos Respublikos mokesčių administravimo įstatymo 401 straipsnyje nustatytus patikimų mokesčių mokėtojų kriterijus. *Atitikimas šiam reikalavimui vertinamas pagal viešai paskelbtą Valstybinės mokesčių inspekcijos informaciją;*
5. juridinio asmens atveju, jam nėra iškelta nemokumo byla ir (ar) jis nėra restruktūrizuojamas pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos restruktūrizavimo įstatymą arba, fizinio asmens atveju, jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą. *Atitikimas reikalavimui vertinamas pagal viešai prieinamus valstybinių registrų duomenis*;
6. paraiškos dėl paskolos gavimo pateikimo metu įmonių grupė, įskaitant paskolos gavėją, yra pateikusi VĮ „Registrų centras“ 2019 m. finansinių ataskaitų rinkinį, kuriame būtų detaliai atskleista nuosavo kapitalo sudėtis. Šis reikalavimas netaikomas verslininkams ir toms Įmonių grupės įmonėms, kurios yra įsteigtos nuo 2020 m. sausio 1 d.;
7. paskolos gavėjas nėra gavęs neteisėtos pagalbos, kuri Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, teisės aktuose nustatyta tvarka.

**Taip pat paruoškite:**

1. kartu su paraiška reikės pateikti SVV subjekto statuso deklaraciją. *Paaiškinimus kaip pildyti SVV subjekto deklaraciją rasite čia* [*https://invega.lt/lt/covid-19/kaip-deklaruoti-svv-subjekto-statusa/*](https://invega.lt/lt/covid-19/kaip-deklaruoti-svv-subjekto-statusa/). Taip pat reikia pateikti *aktualią paskolos gavėjo akcininkų struktūrą, verslo planą, kuriame, be kita ko, būtų trumpai aprašytas vykdomas verslas, esama ir prognozuojama finansinė būklė (turimi ir būsimi finansiniai ištekliai, siūlymas dėl paskolos grąžinimo grafiko išdėstymo ir užtikrinimo priemonių (jei taikoma);*
2. kartu su paraiška paskolai gauti paskolos gavėjas turės pateikti pinigų srautų istorinius ir prognozuojamus duomenis (*excel forma, pridedama prie laiško*).Esant poreikiui, paskolos gavėjo gali būti paprašyta pateikti *patirtų ir planuojamų patirti išlaidų pagrindžiančius dokumentus. Dokumentai galėtų būti šie:* *patalpų nuomos sutartys, dokumentai (sąskaitos, sutartys ar kiti apskaitos dokumentai), pagrindžiantys patirtas arba planuojamas patirti išlaidas, turimos paskolų sutartys su paskolos grąžinimo grafikais.*